Kristi Roosmaa
Kristi Roosmaa (Kristi Roosmaa Tootell) (sündinud 10. juunil 1981 Pärnus) on eesti päritolu muusikalinäitleja ja modell. Ta on lõpetanud 2003. aastal Tartu Ülikooli Õigusinstituudi juristina. 2005. aastal lõpetas ta Ameerika Muusikali- ja Draamaakadeemia New Yorgis ja 2008. aastal Broadway Tantsukooli rahvusvahelise tantsuprogrammi. Kristi Roosmaa on esimene eesti muusikalilaulja, kes on kaks korda laulnud New Yorgi kontserdimaja Carnegie Halli laval solistina.